સીધાસાદા વહાલથી માંડીને આસક્તિ સુધીનાં બે અંતિમ બિંદુઓ ધરાવતી આ લાગણીના વિવિધ મુકામ છેઃ આકર્ષણ, સ્વીકાર, મૈત્રી, વિશ્વાસ, કૃપા, માયા, સ્નેહ, દયા, નિકટતા, સમર્પણ, ભક્તિ, આદર, મોહ, સદ્ભાવના, અનુરાગ અને આરાધના. આ બધા શબ્દો એકબીજાના પર્યાય નથી. ચોક્કસ પ્રકારની લાગણીની ઓછી-વત્તી માત્રાને વર્ણવવા માટે પ્રચલિત થયેલા શબ્દો છે. આ લાગણીને કારણે મળતી તૃપ્તિથી માણસમાં બીજા સાથે કામ કરવાની ભાવના સહકારની ભાવના વધે છે. આ લાગણીથી પ્રાપ્ત થતો સંતોષે માણસને વધુ શાંત બનાવે છે.